《庆春泽》
清代·陆求可

瘦影横斜，暗香浮动，岭头南北皑皑。冷蕊疏枝，不消春色同回。

皑嘈翠羽，参横斗落，依然月观风台。怪扬州树底何郎，洛下徘徊。

佳人世外争先笑，便凌寒耐冻，早早安排。橘绿橙黄，唯君不受尘埃。

海棠待聘非时节，把冰姿、独立苍苔。怕师雄梦觉罗浮，不信花开。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。